Рас-аль-Хайма (эмирлик)

Рас-аль-Хайма (   чатырдын үстү ) – БАЭнин түндүгүндөгү эмирлик .

 Борбору – Рас-аль-Хайма шаары.
 Эмираттын аянты  , калкы 241 000 адам (2009-жыл).

Эмирликте дыйканчылык жана балык уулоо өнөрлөрү жакшы өнүккөн. Рас-аль-Хайма жарым марафону жыл сайын өткөрүлүп турат.

Расмий тили араб тили; англис тили бизнесте кеңири колдонулат; хинди, урду, бенгал, малаялам, фарс жана башка азиялык тилдер иммигранттар арасында кеңири таралган.

 Тарыхы 
Рас-аль-Хайма эмирлигинин 7000 жылга жакын тарыхы бар. XIII-XIV кылымдарда азыркы Рас-аль-Хайма деп аталган аймакта белгилүү Жулфар аталыштагы порт жайгашкан. 

Жулфар Парс булуңундагы соода түйүндөрүнүн бири болуп, өзүнүн берметтери менен кеңири белгилүү болгон. 

2019-жылы бул аймакта сейрек кездешүүчү Кытай керамикасынын табылышы мурдагы Жулфардагы соода-сатыктын аймагын жана көлөмүн көрсөтүп турат.
Эмирликте ошондой эле Парс булуңундагы эң жакшы сакталып калган балык уулоочулардан тарыхый айылдардын бири - Аль-Жазира Аль-Хамра жана БАЭдеги сакталып калган, XVIII кылымга таандык Дайя чеби жайгашкан.

Рас-аль-Хайма эмирлигинин 1000 жакын тарых жана маданият эстеликтери, ЮНЕСКОнун Бүткүл дүйнөлүк мурастарынын тизмесине киргенProperties inscribed on the World Heritage List.

 Калкы 
2015-жылга карата калкынын жалпы саны 345,000 адамды түзгөн жана калкынын 127,000 адамы БАЭнин жарандары болуп саналатRas Al Khaimah. Population.

 Географиясы 
Рас-аль-Хайма БАЭнин эң түндүккү чекитине жакын жайгашкан. Умм эль-Кайвайн, Фужейра, Шаржа эмирликтери жана Оман Султандыгы менен чектешет. 

БАЭнин эң бийик Жебел Жайс тоо чокусу да ушул эмирликте жайгашкан, анын бийиктиги 1934 метрRas Al Khaimah. Tourist attractions.

 Экономикасы 
БАЭнин башка аймактарындагыдай эле экономиканын негизин мунай менен байланышкан өнөр жайлар түзөт. Мындан тышкары чопо жана цемент чыгаруучу ишканалар, «Julphar» дары-дармек сыгаруучу заводу бар. 2000-жылы бул эмирликте эркин экономикалык аймак ачылган.

 Ажайып жайлары 
БАЭнин эң бийик 1937 метрге жеткен Жебел Жайс тоо чокусунда, дүйнөдөгү эн узун зиплайн аркан жолу 2018-жылдын 31 январында ачылган. Бул зиплайн аркан жолунун жалпы узундугу 2831,88 метрди түзүп Гиннесстин рекорддор китебине да катталаганLongest zip wire. Гиннестин рекорддор китебинин сайтында. 

Рас-аль-Хаймада деңиз жээгинде эс алууга жана саякаттоого багытталган турлар уюштурулуп турат. 

Күзөт мунаралары жана чептери менен белгилүү болгон Жулфар байыркы шаары, Аль-Маржан аралдары туристтердин кызыгуусун жаратат.

 Башкаруучу үй-бүлөөсү 
Башкаруучу үй-бүлөө – байыркы убактарда Парс булуңун бойлото жагашкан мамлекетти түптөгөн Аль-Кавасим уруусунун тукумдары.

Сауд бин Сакр аль-Касими, 2010-жылдын 27-октябрынан тартып эмирлик кылат. Ал бийлике атасы каза болгондон кийин келгенRas Al Khaimah. The ruling family.

 Тышкы шилтемелер 

 Рас-аль-Хайма эмирлигинин расмий сайты

 Булактар 

Категория:БАЭ административдик-аймактык түзүлүшү